**KLAIPĖDOS MIESTO NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS**

2016-03-03 Nr. TAR1-21

Posėdis įvyko 2016-03-03, 8:30 val.

Posėdžio pirmininkė Inga Aksamitauskaitė-Bružienė.

Posėdžio sekretorius Jurgita Šekštėnienė.

Dalyvavo: Liudvikas Mileška, Jurgita Činauskaitė-Citiner, Aldona Marija Gedvilienė, Simonas Gentvilas, Virginija Kairienė, Liudvika Kuzminčiūtė, Raimonda Mažonienė, Renolda Senovaitienė, Diana Stankaitienė, Artūras Šulcas, Alfonsas Vildžiūnas.

DARBOTVARKĖ:

1. Dėl miesto infrastruktūros lėšų paskirstymo pagal bendruomenių prioritetus – Simonas Gentvilas;

2. Dėl Klaipėdos miesto savivaldybės teikiamų paslaugų perdavimo vietos bendruomenėms ir nevyriausybiniam sektoriui situacijos pristatymo – Simonas Gentvilas;

3. Dėl NVO bazės – Liudvika Kuzminčiūtė;

4. Dėl NVO gebėjimų stiprinimo ir verslumo skatinimo – Diana Stankaitienė;

5. NVO tarybos 2015 metų veiklos ataskaitos tvirtinimas – Inga Aksamitauskaitė-Bružienė;

6. Einamieji klausimai.

1. SVARSTYTA. Klaipėdos miesto infrastruktūros lėšų paskirstymas pagal bendruomenių prioritetus.

Simonas Gentvilas pristatė kviestinį svečia Miesto tvarkymo skyriaus vedėją Ireną Šakalienę, kuri supažindino su infrastruktūros lėšų paskirstymo pagal bendruomenių prioritetus. Nuo 2015m. rugsėjo mėnesio pradėjo rinkti paraiškas infrastruktūrai gerinti, viešai buvo skelbta [www.klaipeda.lt](http://www.klaipeda.lt) ir spaudoje. Lėšos padalintos procentaliai pagal poreikius, kiemų apšvietimui, kiemo aikštelių praplatinimui, lietaus nuotekos, sporto aikštelės, želdinių atnaujinimas ir t.t. Klaipėdos policija prašo, dėl apšvietimo Debreceno g. 37-39, labai nesaugi gatvė kadangi nėra kiemuose apšvietimo. Sudaryta darbo grupė, kuri renka duomenis iš bendruomenių. 50 % programos lėšų atsižvelgiant į darbo grupės siūlymus paskirstys Savivaldybės tarybos komitetas, o dėl likusių 50 % lėšų turi apsispręsti miesto bendruomenės, tačiau miesto bendruomenių tarybos buvo panaikintos, naujos bendruomenės tik dabar pradėjo kurtis ir neaišku į ką kreiptis, o siekiant dar šiemet įsisavinti biudžeto lėšas atsakymo reikia per dvi savaites. I. Šakalienė informavo, kad planuojama visą informaciją perduoti seniūnaičiams, kad jie susipažintų ir pasakytų kokie jiems svarbiausi prioritetai. Darbo grupės posėdis planuojamas 2016-03-04. Po posėdžio gavus atsakymus į iškilusius klausimus, bus informuota ir Nevyriausybinių organizacijų taryba.

Liudvika Kuzminčiūtė pasiūlė įtraukti į tą darbo grupę narį iš Nevyriausybinių organizacijų tarybos. Buvo pasiūlyti du nariai Inga Aksamitauskaitė-Bružienė ir Simonas Gentvilas. Vienbalsiai pritarta.

NUTARTA:

Deleguoti į miesto infrastruktūros lėšų paskirstymo pagal bendruomenių prioritetų darbo grupės posėdį Ingą Aksamitauskaitę-Bružienę ir Simoną Gentvilą.

2. SVARSTYTA. Klaipėdos miesto savivaldybės teikiamų paslaugų perdavimo vietos bendruomenėms ir nevyriausybiniam sektoriui situacijos pristatymas.

Simonas Gentvilas pasisakė šiuo klausimu. Pridedama (Priedas 1).

Pirmininkė dar kartą priminė visiems tarybos nariams, kad visi yra prašomi iš savo atstovaujamų veiklos sričių surinkti esamą situaciją dėl paslaugų perdavimo ir sekančiame posėdyje bus bandoma susitarti dėl paslaugų perdavimo apskaičiavimo metodikos, kad visi sektoriai vadovaudamiesi vienodais principais apskaičiuotų perduotų paslaugų dalį.

NUTARTA:

Informacija išklausyta.

3. SVARSTYTA. NVO bazė.

Liudvika Kuzminčiūtė pasiūlė atnaujinti Klaipėdos miesto NVO bazę, buvo kalbėta apie tai, kad kiekvienas tarybos narys atstovaujantis savo sritį, pabandytų surinkti kuo daugiau informacijos apie savo atstovaujamą sritį ir papildytų NVO bazę.

Renolda Senavaitienė tai pat paminėjo, kad prie nevyriausybinių organizacijų tarybos narių teikiamoje viešoje informacijoje tinklapyje [www.klaipeda.lt](http://www.klaipeda.lt) būtų papildyta, kuriai sričiai jie atstovauja.

Pirmininkė informavo apie Registrų centro rengiamą duomenų bazę ir jau egzistuojančias nacionaliniu mastu veikiančias NVO duomenų bazes [www.3sektorius.lt](http://www.3sektorius.lt) ir [www.nvoatlasas.lt](http://www.nvoatlasas.lt) ir patarė ten užsiregistruoti.

NUTARTA:

Papildyti informaciją. Prie visų tarybos narių parašyti kokiai sričiai jie atstovauja, skelbiamoje informacijoje.

4. SVARSTYTA. NVO gebėjimų stiprinimo ir verslumo skatinimas.

Diana Stankaitienė paminėjo, kad vertinant Socialinių projektų dalinio finansavimo iš savivaldybės biudžeto lėšų projektus pastebėjo, kad nemažai įstaigų nemoka rengti projektų. Neteisingai užpildo projektų paraiškas, trūksta kompetencijos. Pasiūlė prieš skelbiant konkursą, pravesti mokymus projektų rašymui, kad nebūtų nesusipratimų.

Raimonda Mažonienė paminėjo, kad kultūros projektų rašymui visada yra organizuojami mokymai.

Jurgita Činauskaitė-Citiner pasiūlė mokymus nuo visų sričių daryti bendrai.

NUTARTA:

Diana Stankaitienė ir Jurgita Činauskaitė-Citiner paruoš kreipimąsi į Administracijos direktorių su prašymu organizuoti mokymus potencialiems pareiškėjams apie paraiškų rengimą prieš konkursų paskelbimą.

5. SVARSTYTA. NVO tarybos 2015 metų veiklos ataskaitos tvirtinimas.

Buvo aptarta 2015 m. ataskaita, buvo gautas 1 pasiūlymas.

NUTARTA:

Ataskaita patvirtinta.

6. Einamieji klausimai.

Pirmininkė pranešė, kad gavo raštą iš Sveikatos apsaugos skyriaus, su prašymu deleguoti vieną Klaipėdos miesto nevyriausybinių organizacijų tarybos atstovą į Klaipėdos miesto savivaldybės visuomenės sveikatos rėmimo specialiosios programos pateiktų paraiškų finansinei paramai gauti vertinimo komisijos narį.

NUTARTA:

Bendru sutarimu komisijos nariu paskyrė BĮ Klaipėdos miesto socialinės paramos centro direktorę Dianą Stankaitienę.

|  |  |
| --- | --- |
| Posėdžio pirmininkė | Inga Aksamitauskaitė-Bružienė |
|  | |
| Posėdžio sekretorė | Jurgita Šekštėnienė |